text: 宋果，號衡星，山東登州府萊陽縣人。生平.萬曆四十三年乙丑科進士，性樸素，天啟甲子、乙丑間拜魏忠賢為義子的風氣滿紙，公但守程朱家言，人皆笑之，然亦登高第。時尚聲氣，聯宗譜，公岸然不屑，守其孤介。初授陝西富平縣知縣，富平厚實，令歲例數萬金，公擇里長司解藩臺，有催檄下邑，公但押一牒付里長，明示里人每兩付幾釐毫充羨需，無一金入邑藏，庭不聞追比之聲，野不見追呼之吏，渾如太古。俗健訟，喜破人財產，公一以和事諭遣之，人到官不損一錢。三年，民習其教，愧於質成，幾至刑措。治聲隆起，行取考最，而卒以空囊改南禮曹。公歸臥疾，親姻往視，見公臥草榻上，舊裳布被，有寒素所不堪者，而賚志以沒。又卒無子，天道何可問乎！
metadata: erhwenkuo/wikipedia-zhtw
metadata: 宋果 (明朝)
metadata: https://zh.wikipedia.org/wiki?curid=7519200